बरमा 25 एप्रिल :: बाक्सा जिल्ला बरमानि खौरांगिरि दिलीप कुमार बर’खौ फथ’ खेबनाय दायाव बरमा सानजा स’कआव बि एस एफआ लाउथिजों बुयो । दिलीप कुमार बर’ बिथांआ ETV BHARAT खौरां बिजोंनि सासे रादाब बुथुमगिरिमोन । सासे खौरांगिरिनि सायाव बेफोरबादि उदखार खालामनाय जाथायखौ लानानै बाक्सा जिल्ला जारनालिष्ट इउनियन अफ आसाम, बाक्सा जिल्ला दुलाराय बर’ फरायसा आफाद, बरमा गुदि बर’ थुनलाइ आफाद, बरमा हालामारि दुलाराय बर’ फरायसा आफादा गोख्रों रावजों सोंखारिदों ।